《横塘》
宋代·马之纯

如今何处是横塘，在府城南淮两旁。
魏蜀两都皆不似，蓬莱三岛足相方。
乌衣巷口排金屋，朱雀桥边立粉墙。
有底繁华难说似，何妨把作画图张。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。